นายกฯ ใช้ พ.ร.ก.ฉุกเฉิน ออกข้อกำหนด อำนวยการ จัดเลือกตั้งซ่อม จ.ลำปาง
ราชกิจจานุเบกษา เผยแพร่ นายกฯ ใช้อำนาจ พ.ร.ก.ฉุกเฉิน ออกข้อกำหนด 6 ข้อ อำนวยความสะดวก ในการ จัดการเลือกตั้งซ่อม จ.ลำปาง ท่ามกกลางการแพร่ระบาดโควิด-19ข้อกำหนดออกตามความในมาตรา ๙ แห่งพระราชกำหนดการบริหารราชการในสถานการณ์ฉุกเฉิน พ.ศ. ๒๕๔๘(ฉบับที่ ๘)ตามที่ได้มีประกาศสถานการณ์ฉุกเฉินในทุกเขตท้องที่ทั่วราชอาณาจักรตั้งแต่วันที่ ๒๖ มีนาคมพ.ศ. ๒๕๖๓ และต่อมาได้ขยายระยะเวลาการบังคับใช้ประกาศสถานการณ์ฉุกเฉินดังกล่าวออกไป(คราวที่ ๑) จนถึงวันที่ ๓๑ พฤษภาคม พ.ศ. ๒๕๖๓ และ (คราวที่ ๒) จนถึงวันที่ ๓๐ มิถุนายนพ.ศ. ๒๕๖๓ นั้นโดยที่ได้มีพระราชกฤษฎีกาให้มีการเลือกตั้งสมาชิกสภาผู้แทนราษฎรจังหวัดลำปางเขตเลือกตั้งที่ ๔ แทนตำแหน่งที่ว่าง พ.ศ. ๒๕๖๓ และได้มีประกาศคณะกรรมการการเลือกตั้งเรื่อง กำหนดวันเลือกตั้งและวันรับสมัครรับเลือกตั้งสมาชิกสภาผู้แทนราษฎรจังหวัดลำปาง เขตเลือกตั้งที่ ๔ แทนตำแหน่งที่ว่าง ลงวันที่ ๑๕ พฤษภาคม พ.ศ. ๒๕๖๓ กำหนดให้มีการเลือกตั้งในวันเสาร์ที่ ๒๐ มิถุนายน พ.ศ. ๒๕๖๓ กรณีจึงจำเป็นต้องยกเว้นหรือผ่อนคลายการบังคับใช้มาตรการในการป้องกันการแพร่ระบาดของโรคโควิด - 19 บางมาตรการในเขตพื้นที่ที่มีการจัดการเลือกตั้งในช่วงเวลาดังกล่าวเพื่อให้คณะกรรมการการเลือกตั้งสามารถจัดการเลือกตั้งให้เป็นไปโดยสุจริตเที่ยงธรรม และเรียบร้อยตามรัฐธรรมนูญแห่งราชอาณาจักรไทย และพระราชบัญญัติประกอบรัฐธรรมนูญว่าด้วยการเลือกตั้งสมาชิกสภาผู้แทนราษฎร พ.ศ. ๒๕๖๑ อาศัยอานาจตามความในมาตรา ๙แห่งพระราชกำหนดการบริหารราชการในสถานการณ์ฉุกเฉิน พ.ศ. ๒๕๔๘นายกรัฐมนตรีออกข้อกำหนดไว้ ดังต่อไปนี้ข้อ ๑ ให้สำนักงานคณะกรรมการการเลือกตั้งใช้อาคารสถานที่ในจังหวัดลำปางซึ่งมีข้อกำหนดห้ามการใช้อาคารสถานที่ เช่น โรงเรียนและสถาบันการศึกษา ศูนย์ประชุม เพื่อการรับสมัครเลือกตั้ง การอบรมเจ้าพนักงานผู้ดำเนินการเลือกตั้ง การจัดตั้งหน่วยเลือกตั้งและสถานที่นับคะแนน หรือเพื่อการดำเนินกิจกรรมอื่นใดเฉพาะที่เกี่ยวข้องกับการจัดการเลือกตั้งได้ จนเสร็จสิ้นการดำเนินกิจกรรมที่เกี่ยวข้องกับการจัดการเลือกตั้งข้อ ๒ ให้สำนักงานคณะกรรมการการเลือกตั้งควบคุมดูแลการหาเสียงเลือกตั้ง การจัดอบรมเจ้าพนักงานผู้ดำเนินการเลือกตั้ง การจัดให้มีการออกเสียงลงคะแนนเลือกตั้ง การนับคะแนน ตลอดจนการดำเนินกิจกรรมอื่นใดบรรดาที่เกี่ยวข้องกับการจัดการเลือกตั้งโดยไม่ต้องปฏิบัติตามข้อกำหนดว่าด้วยการห้ามการมั่วสุมประชุมกัน แต่ต้องดำเนินการตามมาตรการป้องกันโรคที่ทางราชการกำหนดและตามคำแนะนำของทางราชการ เช่น การเว้นระยะห่างระหว่างบุคคลอย่างน้อยหนึ่งเมตร การกวดขันให้ผู้ร่วมกิจกรรมใช้หน้ากากอนามัย การทำความสะอาดสถานที่และล้างมือด้วย สบู่ แอลกอฮอล์ เจลหรือน้ำยำฆ่าเชื้อโรคข้อ ๓ บุคคลผู้ต้องเดินทำงข้ามเขตจังหวัดเพื่อไปใช้สิทธิเลือกตั้ง ให้แสดงบัตรประจำตัวประชำชนประกอบกับเอกสารหรือหลักฐานแสดงสิทธิเลือกตั้งต่อพนักงานเจ้าหน้าที่เพื่อเดินทางข้ามเขตจังหวัด และปฏิบัติตามมาตรการป้องกันโรคที่ทางราชการกำหนดให้เป็นหน้าที่ของคณะกรรมการการเลือกตั้งหรือผู้ซึ่งได้รับมอบหมายที่จะต้องออกเอกสารหรือหลักฐานตามวรรคหนึ่งให้แก่ผู้มีสิทธิเลือกตั้งเมื่อได้รับการร้องขอข้อ ๔ เพื่อให้การปฏิบัติหน้าที่เกี่ยวกับการเลือกตั้งเป็นไปโดยเรียบร้อย ให้บุคคลดังต่อไปนี้เดินทางไปกลับในระหว่างเวลาที่ห้ามบุคคลออกนอกเคหสถานได้(๑) เจ้าพนักงานผู้ดำเนินการเลือกตั้ง(๒) เจ้าหน้าที่ผู้เกี่ยวข้องกับการเลือกตั้ง(๓) ผู้แทนพรรคการเมืองซึ่งทำหน้าที่สังเกตการณ์การออกเสียงลงคะแนนและการนับคะแนนที่พรรคการเมืองได้ยื่นหนังสือแต่งตั้งต่อคณะกรรมการการเลือกตั้งประจำเขตเลือกตั้งแล้วข้อ ๕ ในกรณีจำเป็นต้องจัดให้มีการเลือกตั้งใหม่หรือดำเนินการอื่นใดที่เกี่ยวข้องกับการเลือกตั้งดังกล่าว ให้นำความในข้อ ๑ ข้อ ๒ ข้อ ๓ และข้อ ๔ มาใช้บังคับด้วยโดยอนุโลมข้อ ๖ เพื่อให้มาตรการป้องกันโรคเป็นไปในแนวทางเดียวกันและเพื่อให้การจัดการเลือกตั้งเป็นไปโดยเรียบร้อย ให้ผู้ว่าราชการจังหวัดลำปางอำนวยความสะดวกและให้ความร่วมมือกับสำนักงานคณะกรรมการการเลือกตั้งและอาจมีคำสั่งภายในหน้าที่และอำนาจตามพระราชบัญญัติโรคติดต่อพ.ศ. ๒๕๕๘ เพื่อดำเนินการให้สอดคล้องกับข้อกำหนดนี้ทั้งนี้ ตั้งแต่บัดนี้เป็นต้นไปประกาศ ณ วันที่ 29 พฤษภำคม พ.ศ. ๒๕๖๓พลเอก ประยุทธ์ จันทร์โอชานายกรัฐมนตรี
ราชกิจจานุเบกษา เผยแพร่ นายกฯ ใช้อำนาจ พ.ร.ก.ฉุกเฉิน ออกข้อกำหนด 6 ข้อ อำนวยความสะดวก ในการ จัดการเลือกตั้งซ่อม จ.ลำปาง ท่ามกกลางการแพร่ระบาดโควิด-19 
พรก.ฉุกเฉิน,เคอร์ฟิว,โควิด-19,ไวรัสโคโรนา,เลือกตั้งซ่อมลำปาง,ประยุทธ์ จันทร์โอชา,ราชกิจจานุเบกษา,ข่าวทั่วไป